Predkladacia správa
 
 Materiál  predkladá  podpredseda vlády SR pre vedomostnú spoločnosť, európske záležitosti, ľudské práva a menšiny na základe uznesenia vlády č. 60/2008 z 23. januára 2008 ako informáciu. 
Analýza bola vykonaná na základe podkladov jednotlivých rezortov, ktoré definovali nutné legislatívne zmeny právneho poriadku SR. Dokument je spracovaný formou tabuľky, ktorá prehľadne informuje o právnych predpisoch, v ktorých bude musieť byť vykonaná zmena a zdôvodnenie tejto zmeny. 
V súvislosti so predpokladaným vstupom Lisabonskej zmluvy do účinnosti 1.1.2009 je potrebné prijať primerané legislatívne zmeny na vnútroštátnej úrovni. V prípade viacerých zákonov stačí len formálna zmena (napr. zmena poznámky pod čiarou). Rezorty však identifikovali 16 resp. 18 právnych predpisov, kde  je potrebná zmena výraznejšieho charakteru. 
Predmetná analýza bola prerokovaná Ministerskou radou vlády SR pre záležitosti Európskej únie dňa 12. mája 2008, ktorá ju odporúčala na schválenie vládou SR.
Napriek tomu, že je to materiál informačného charakteru na začiatku júna 2008 bol materiál neformálne prekonzultovaný s rezortmi a ich pripomienky boli zapracované do konečnej verzie predkladanej na rokovanie vlády SR. 
Materiál nemá dopad na štátny rozpočet. Materiál  nemá  dopad na zamestnanosť, životné prostredie ani podnikateľský sektor.